નટખટ, સુંદર, ચુલબુલી, મહિલા સુપરસ્ટાર, મનમોહક આ તમામ શબ્દોનો પર્યાય બની ચૂકેલી શ્રીદેવી હવે આપણી વચ્ચે નથી રહી. બોલીવૂડની આ લેજેન્ડ્રી અભિનેત્રીના પાર્થિવ દેહનો આજે બપોર વિધિવત રીતે અંતિમ સંસ્કાર કરવામાં આવશે. મંગળવારે રાતે 9:30 વાગે તેમને મુંબઇ એરપોર્ટથી તેમના લોખંડવાલાના ઘરે લાવવામાં આવ્યા હતા. સવારે લોખંડવાલાના સેલિબ્રેશન ક્લબ ખાતે તેમની અંતિમ દર્શનનો કાર્યક્રમ રાખવામાં આવ્યો હતો. જેમાં શ્રીના અનેક ચાહકો સમેત અનેક બોલીવૂડ સેલેબ્રિટી ઉમટી પડ્યા હતા. વધુમાં તે પછી વિલે પાર્લે ખાતે પવન હંસ ખાતે તેમના અંતિમ સંસ્કારની વિધિ પણ કરવામાં આવશે. ત્યારે લોકલાડીલી આ અભિનેત્રીના આ અંતિમ કાર્યક્રમની પળે પળની ખબર વાંચો અહીં વનઇન્ડિયા ગુજરાતી સાથે...